stanford-oval/wikipedia huggingface dataset:
ณัฐชา สวัสดิ์รักเกียรติ
ผลงาน > สตูดิโออัลบั้ม > อัลบั้ม "เด็กหญิงข้างหน้าต่าง" (30 พฤษภาคม 2545)

อยากรู้ว่า...
ปากกา
ไม่เสียใจ
ขอบคุณที่เป็นเพื่อนกัน
เขียนชื่อเธอ
เพลงพิเศษ
ฉันจะไม่ลืมเธอเลย
ขอ ขอ ขอ
ยังมี
กว่าจะรัก
เด็กหญิงข้างหน้าต่าง
ผลงาน > สตูดิโออัลบั้ม > อัลบั้ม "มุมมองของตัวหนอน (Worm Eye's View)" (27 พฤษภาคม 2546)

เพลงของหนอน
เป็นเธอได้ไหม
กลัวใจตัวเอง
ความฝันของต้นหญ้า
ดีเหมือนกัน
จำไว้...ฉันรักเธอ
จะหลับได้ยังไง
ฉันชอบอ่านหนังสือ
รักแท้
จริงจริงแล้ว
สิ่งที่เธอทำสิ่งที่เป็นเธอ
ดีเหมือนกัน (บรรเลง)
ผลงาน > สตูดิโออัลบั้ม > อัลบั้ม "More Than Words" (5 เมษายน 2548)

แค่สองสามคำ
คำตอบจากพี่ชาย (คู่กับ: โอ้ เสกสรรค์ ปานประทีป)
ยังคงไม่ลืม
ผ่านมา พ้นไป
พรุ่งนี้แล้วนะ
อยากคิดเอง
เพลงใบไม้
แปลกดีนะ
กุหลาบกุมภาพันธ์
เด็กคนหนึ่ง
ผลงาน > สตูดิโออัลบั้ม > อัลบั้ม "ล้านกิโลเมตร" (18 มีนาคม 2551)

Cupid
What should I do
ล้านกิโลเมตร
เพื่อนหรือแฟน
อยากได้ยินจากปาก
A Letter (จดหมายรัก)
แค่อยากจะรู้
เหมือนไม่เหลือใคร
ให้เธอ
พลอย
ผลงาน > อัลบั้มพิเศษ

อัลบั้มพิเศษ "The Family" พ.ศ. 2547
อัลบั้มพิเศษ "Bossa Blossom" พ.ศ. 2549
อัลบั้มพิเศษ " Feel Field สนามอารมณ์" พ.ศ. 2550
อัลบั้มพิเศษ "Radiodrome August" พ.ศ. 2551
ผลงาน > เพลงประกอบละคร / ภาพยนตร์

เพลง "ฝัน หวาน อาย จูบ" เพลงประกอบภาพยนตร์ ฝัน-หวาน-อาย-จูบ (ร่วมกับ: วิชญ์วิสิฐ หิรัญวงษ์กุล)
ผลงานอื่น ๆ > งานพิธีกร

ปี 2553 พิธีกรรายการ "เนตรนารี" ทางโมเดิร์นไนน์ทีวี
ผลงานอื่น ๆ > โฆษณา

ปี 2549 โฆษณาทเวลพลัส โคโลญ
ปี 2551 โฆษณาขนมโอโจ้ ในสโลแกน "เหมือนเดิม..โอโจ้ด้วย"
ปี 2552 โฆษณาโฟมล้างหน้า Clean & Clear
รางวัล

ปี 2542 ชนะเลิศการประกวดร้องเพลง Tang Hua Seng Junior Singing Contest
ปี 2542 รองชนะเลิศอันดับ 1 การประกวดร้อง เพลง Fashion Island Star Contest
ปี 2543 รางวัลนักร้องยุวชนยอดเยี่ยม แห่งประเทศไทย KPN Junior Awards
ปี 2545 รางวัล เยาวชนดีเด่น ด้านศิลปะดนตรีจากกระทรวงศึกษาธิการ
คิมบับ

| --- | --- |
คิมบับไส้ต่าง ๆ หั่นเป็นชิ้น ๆ
แหล่งกำเนิด: เกาหลี
ชาติที่มีอาหารประจำชาติที่เกี่ยวข้อง: เกาหลี
ส่วนผสมหลัก: ข้าวสุก สาหร่าย
รูปแบบอื่น: คิมบับชุงมู คิมบับสามเหลี่ยม
 ตำราอาหาร: คิมบับ   สื่อ: คิมบับ
คิมบับ (เกาหลี: 김밥; อาร์อาร์: gimbap; เอ็มอาร์: kimbap) เป็นอาหารเกาหลีซึ่งมีต้นกำเนิดมาจากการทำโนริมากิของญี่ปุ่นทำจากข้าวสุกและเครื่องปรุงอื่น ๆ หลากชนิด เช่น แตงกวา แคร์รอต ผักโขม ไข่เจียว ปูอัด แฮม เป็นต้น วางแผ่บนแผ่นสาหร่ายแล้วม้วน จากนั้นหั่นเป็นชิ้นพอดีคำ
เมื่อแรกเริ่มชาวเกาหลีรับวัฒนธรรมการทำโนริมากิมาจากญี่ปุ่น และเรียกอาหารชนิดนี้ว่า โนริมากิ แต่เพราะแนวคิดชาตินิยมจึงมีการเปลี่ยนชื่อเป็นคิมบับและเมื่อเวลาผ่านไปการทำโนริมากิในเกาหลีก็เปลี่ยนไปตามรสนิยมของชาวเกาหลี และแตกต่างไปจากต้นฉบับของญี่ปุ่นอย่างเห็นได้ชัด แม้ว่าปัจจุบันผู้สูงอายุชาวเกาหลีบางส่วนจะยังคงเรียกคิมบับว่าโนริมากิ แต่คิมบับในปัจจุบันก็มีเอกลัษณ์แบบเกาหลี ทำให้ชาวเกาหลีมองว่าคิมบับเป็นอาหารเกาหลี แต่ชาวญี่ปุ่นบางส่วนก็ยังคงเรียกคิมบับว่า โนริมากิแบบเกาหลี ปัจจุบันชาวเกาหลีนิยมรับประทานคิมบับระหว่างการปิกนิกหรืองานกิจกรรมกลางแจ้ง หรือรับประทานเป็นอาหารกลางวันเบา ๆ โดยเสิร์ฟกับหัวไชเท้าดองและกิมจิ นอกจากนี้คิมบับยังเป็นอาหารนำกลับบ้านที่เป็นที่นิยมทั้งในเกาหลีและต่างประเทศ
เซ็มเบฮอลันดา (จังหวัดฮกไกโด)

สำหรับความหมายอื่น ดูที่ เซ็มเบฮอลันดา
เซ็มเบฮอลันดา (ญี่ปุ่น: オランダせんべい; โรมาจิ: oranda senbei) เป็นเซ็มเบที่ทำจากแป้งสาลีที่จำหน่ายในแถบเมืองเนมุโระ เกาะฮกไกโด
ที่เมืองซากาตะ จังหวัดยามางาตะ ก็มีขนมที่มีชื่อ เซ็มเบฮอลันดา เหมือนกัน แต่ว่าไม่มีความเกี่ยวข้องกันแต่อย่างใด
ลักษณะ

วัตถุดิบได้แก่ แป้ง น้ำตาล เกลือ และ หัวเชื้อ (โซเดียมไบคาร์บอเนต) มีลักษณะเป็นแผ่นวงกลมบาง เส้นผ่านศูนย์กลางประมาณ 16 ซม. หนาประมาณ 8 มม. มีลวดลายตะปุ่มตะป่ำคล้ายวาฟเฟิล ลวดลายนี้แบ่งเป็น ๔ ส่วนต่างกัน ทำโดยเทแป้งลงในแม่พิมพ์อบแบบพิเศษ
ลักษณะเฉพาะที่โดดเด่นที่สุดคือไม่กรอบเหมือนเซ็มเบทั่วไป แต่มีเนื้อสัมผัสที่นุ่ม ยืดหยุ่น และชุ่มชื้น เนื้อสัมผัสนี้มาจากการอบในระดับหนึ่ง และหากสุกเกินไป ก็จะกรอบเหมือนเซ็มเบทั่วไป
ประวัติศาสตร์

ที่เมืองฮิราโดะ จังหวัดนางาซากิ ซึ่งเป็นที่ตั้งของศูนย์กลางการค้าของชาวฮอลันดาในยุคเอโดะตอนต้นก็มีขนมชื่อเดียวกันนี้ (แต่ชื่อมักเขียนเป็น オランダ煎餅โดยใช้คันจิเขียนคำว่า "เซ็มเบ") และ "โอรันดายากิ" (おらんだ焼き) ซึ่งเชื่อกันว่าเป็นที่มาของชื่อ ในเมืองฮิราโดะ ตำนานเล่าว่าลวดลายนี้มีต้นกำเนิดมาจากลายพิมพ์รองเท้าของชาวฮอลันดา นอกจากนี้ เซ็มเบของฮิราโดะยังมีสองขนาด มีความหนาและแข็งกว่าของเนมุโระ
ไม่ชัดเจนเนื่องจากไม่มีเอกสารที่เชื่อถือได้ว่าขายในเนมุโระเมื่อใด แต่ว่ากันว่ามีการส่งต่อขนมในลักษณะนี้จากฮิราโดะไปยัง โทยามะ ฮาโกดาเตะ และ เนมุโระ บนเส้นทางตอนเหนือของ ทะเลญี่ปุ่น และมีการบันทึกตั้งแต่ยุคเมจิว่ามีการขายที่ฮาโกดาเตะ
หม่อมเจ้าพระสังวรวรประสาธน์ (ชัชวาลย์ ชลิโต)

| หม่อมเจ้า พระสังวรวรประสาธน์ (ชัชวาลย์ ชลิโต)> ส่วนบุคคล |
| --- | --- |
ประสูติ: หม่อมเจ้าชัชวาลย์ 20 ธันวาคม พ.ศ. 2407
สิ้นชีพิตักษัย: 29 เมษายน พ.ศ. 2442 (34 ปี)
ศาสนา: พุทธ
บุพการี: พระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร (บิดา) หม่อมราชวงศ์เลื่อน นรินทรางกูร (มารดา)
ราชวงศ์: ราชสกุลสิงหรา (ราชวงศ์จักรี)
นิกาย: เถรวาท
สำนัก: ธรรมยุติกนิกาย
การศึกษา: โรงเรียนพระตำหนักสวนกุหลาบ
ตำแหน่งชั้นสูง
ที่อยู่: วัดบวรนิเวศราชวรวิหาร จังหวัดพระนคร
อุปสมบท: พ.ศ. 2429 วัดพระศรีรัตนศาสดาราม
ตำแหน่ง: พระราชาคณะฝ่ายสมถะ
หม่อมเจ้าพระสังวรวรประสาธน์ พระนามเดิม หม่อมเจ้าชัชวาลย์ ฉายา ชลิโต  (20 ธันวาคม พ.ศ. 2407 - 29 เมษายน พ.ศ. 2442) เป็นพระราชาคณะฝ่ายธรรมยุติกนิกาย
ประวัติ

หม่อมเจ้าพระสังวรวรประสาธน์ มีพระนามเดิมว่า หม่อมเจ้าชัชวาลย์ ประสูติเมื่อวันที่ 20 ธันวาคม พ.ศ. 2407  เป็นพระโอรสในพระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร กับหม่อมราชวงศ์เลื่อน นรินทรางกูร
เมื่อครั้งทรงพระเยาว์ทรงเรียนที่โรงเรียนพระตำหนักสวนกุหลาบที่ในพระบรมมหาราชวัง ถึงปีจอ พ.ศ. 2429 ทรงผนวชที่วัดพระศรีรัตนศาสดาราม แล้วไปทำทัฬหีกรรมที่วัดราชประดิษฐสถิตมหาสีมารามราชวรวิหาร สมเด็จพระพุทธโฆษาจารย์ (สา ปุสฺสเทโว) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส กับพระอริยมุนี (เดช ฐานจาโร) เป็นพระกรรมวาจาจารย์ ทรงผนวชแล้วอยู่วัดราชประดิษฐฯ
วันที่ 20 ธันวาคม พ.ศ. 2437 ในคราวทรงตั้งหม่อมเจ้าพระสมเด็จพระพุฒาจารย์ (ทัด) ได้ทรงตั้งหม่อมเจ้าพระชัชวาลย์เป็นพระราชาคณะฝ่ายสมถะที่ หม่อมเจ้าพระสังวรวรประสาธน์ พระราชทานนิตยภัตเดือนละ 3 ตำลึง ต่อมาทรงย้ายมาอยู่วัดบวรนิเวศราชวรวิหาร
หม่อมเจ้าพระสังวรวรประสาธน์ ประชวรอาเจียนเป็นพระโลหิตมาตั้งแต่วันที่ 22 เมษายน พ.ศ. 2442 จนถึงวันที่ 29 เมษายน เวลาเช้า 3 โมง 30 นาที จึงสิ้นชีพิตักษัย สิริชันษาได้ 35 ปี
ชิราตามาโกะ

ชิราตามะดังโงะ (คันซาราชิจากเมืองชิมาบาระ จังหวัดนางาซากิ)
แป้งข้าวเจ้าที่ใช้ทำ
ชิราตามาโกะ (ญี่ปุ่น: 白玉粉; โรมาจิ: shiratamako) หรือ โมจิโกนะ (もち粉) หรือยังเรียกว่า คันซาราชิ (寒晒し) หรือ คันซาราชิโกะ (寒晒し粉) เป็นแป้งที่ทำจากข้าวเหนียวที่นำมาแปรรูป ทำโดยการบดข้าวเหนียวให้เป็นผง ตกตะกอนในน้ำ แล้วทำให้แห้ง
ภาพรวม

ทำโดยซาวข้าวเหนียวแล้ว นำไปแช่น้ำ สะเด็ดน้ำ แล้วบดพร้อมกับเติมน้ำ ทำการกรองน้ำนม เอาตะกอนแห้งมาตากแดด นำมาใช้เป็นส่วนผสมในสิ่งต่าง ๆ เช่น ชิราตามะดังโงะ เนื่องจากอนุภาคของแป้งมีขนาดเล็ก ชิราตามะที่เสร็จแล้วจึงมีเนื้อสัมผัสที่เรียบเนียน
มีทฤษฎีที่ว่าชิราตะมาโกะได้รับการคิดค้นขึ้นโดยพระภิกษุที่ไปยังอาณาจักรซ่งใต้ของจีนเพื่อปฏิบัติธรรมเซน ในยุคมุโรมาจิ หรือ ยุคคามากุระ หรือโดย พระภิกษุจีนที่มายังญี่ปุ่น แต่เนื่องจากไม่มีหลักฐานที่แน่ชัดจึงถือว่ายังไม่ทราบที่มีที่แท้จริง
ชิราตามาโกะได้รับความนิยมในช่วงยุคเอโดะ ซึ่งเป็นช่วงที่ขนมหวาน เช่น น้ำตาล และ อังโกะ กลายมาเป็นของว่างสำหรับคนทั่วไปและได้รับความนิยมมากขึ้น
ชุมชนนิมนต์ยิ้ม

| ชุมชนนิมนต์ยิ้ม |
| --- | --- |
สัญลักษณ์การ์ตูน ชุมชนนิมนต์
ประเภท: การ์ตูนทีวีแอนิเมชัน 3 มิติ
พัฒนาโดย: บริษัท โฮมรัน เอ็นเทอร์เทนเมนท์ จำกัด
เสียงของ: อภินันท์ ธีระนันทกุล สังวาล เทพหัสดิน ณ อยุธยา ขนิษฐา ปราณีตพลกรัง พนาวรรณ ศรีวะโลสกุล อภิชาติ  สมุทคีรี มานพ  ศรีจูเป้า ด.ญ.ไอรัก  จันทร์มานะเจริญ
ประเทศแหล่งกำเนิด:  ประเทศไทย
ภาษาต้นฉบับ: ไทย
จำนวนฤดูกาล: 6
จำนวนตอน: 156 ตอน
การผลิต
สถานที่ถ่ายทำ: บริษัท โฮมรัน เอ็นเทอร์เทนเมนท์ จำกัด
ความยาวตอน: 30 นาที (13 นาที เมื่อไม่นับรวมช่วงโฆษณา)
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3 ทรูปลูกปัญญา อมรินทร์ทีวี
ออกอากาศ: 23 เมษายน พ.ศ. 2553 – 22 ธันวาคม พ.ศ. 2559
ชุมชนนิมนต์ยิ้ม เป็นการ์ตูนทีวีแอนิเมชัน 3 มิติ ที่ถ่ายทอดความรู้เกี่ยวกับธรรมะเพื่อนำไปใช้ในชีวิตประจำวัน ซึ่งผลิตโดยบริษัท โฮมรัน เอ็นเทอร์เทนเมนท์ จำกัด ออกอากาศโดยสถานีวิทยุโทรทัศน์ไทยทีวีสีช่อง 3/ช่อง 3 เอชดี ครั้งแรกในวันที่ 23 เมษายน พ.ศ. 2553
การผลิต

ชุมชนนิมนต์ยิ้มผลิตโดยบริษัท โฮมรัน เอ็นเทอร์เทนเมนท์ จำกัด เพื่อนำหลักธรรมะมาสอดแทรกในการ์ตูนเพื่อให้เด็ก และบุคคลทั่วไปเข้าใจง่ายและนำไปใช้ในชีวิตประจำวัน ซึ่งได้รับการสนับสนุนจาก สำนักงานกองทุนสนับสนุนการสร้างเสริมสุขภาพ โดยตัวละครเอก 3 ตัวละคร คือ หลวงพี่พอเพียง เณรธีร์ และเณรปัน ได้แรกบันดาลใจจากพระสงฆ์ 3 รูป ได้แก่
หลวงพี่พอเพียง ได้แรกบัลดาลใจจาก พระราชธรรมนิเทศ
เณรธีร์ ได้แรกบัลดาลใจจาก พระเมธีวชิโรดม
เณรปัน ได้แรกบัลดาลใจจาก นาย สมปอง นครไธสง อดีตพระมหาสมปอง ตาลปุตฺโต
โดยได้รับการเปิดเผยจาก คุณโสภิตา ธรรมสังคีติ กรรมการผู้จัดการ บริษัท โฮมรัน เอ็นเทอร์เทนเมนท์ จำกัดว่า "เป็นที่ทราบกันดีว่า ทั้งพระพยอม ท่าน ว. วชิรเมธี และพระมหาสมปอง ท่านมีวิธีการเผยแพร่ธรรมะ ในสไตล์ที่โดดเด่นไม่เหมือนกัน แต่ล้วนแล้วแต่มีวิธีเปรียบเปรย ให้ผู้ฟังเข้าใจง่าย ตรงนี้เอง ที่เป็นแรงบันดาลใจให้โฮมรันฯ อยากทำการ์ตูนที่พัฒนาคาแรคเตอร์มาจากพระทั้ง 3 รูป จึงได้ทำเรื่องเสนอโครงการไป ซึ่งเป็นที่น่ายินดี ว่าพระท่านเห็นดีด้วย และให้กำลังใจ ว่าด้วยรูปแบบการ์ตูนที่มีความน่ารัก และสนุกสนานนี้ จะทำให้คนไทยทุกเพศทุกวัย โดยเฉพาะอย่างยิ่งเด็กและเยาวชนได้เข้าใจธรรมะมากขึ้น นอกจากนี้ โครงการยังได้รับการสนับสนุนเป็นอย่างดีจาก สำนักงานกองทุนสนับสนุนการสร้างเสริมสุขภาพ (สสส.) ที่ส่งนักจิตวิทยามาช่วยให้ความเห็นด้านบทภาพยนตร์ ให้มีลักษณะ เด็กดูได้ ผู้ใหญ่ดูดี ทีมงานเราได้ทุ่มเททำงานมากว่า 2 ปี ต้องขอบพระคุณทางช่อง 3 ด้วย ที่ให้โอกาสเราค่ะ"
เค้าโครงเรื่อง

หลวงพี่พอเพียงกับมะอึกได้หลุดมิติจากสมัยอยุธยามายังยุคปัจจุบันที่ชุมชนคลองพุทธ ต่อมาได้พบกับเณรธีร์ และเณรปัน เณรจากวัดคลองพุทธ หลังจากนั้นหลวงพี่พอเพียงกับมะอึกได้อาศัยอยู่ในวัดคลองพุทธ และพบหลวงตาใน EP ต่อมา และยังได้รู้จักคนในหมู่บ้านกลุ่มหนึ่ง ได้แก่ ป้าจี๊ด, เจ๊ไฝ, พี่เบิร์ด, แจ๊ค, โอ, โกเฮง, หมวยใหญ่, หมวยเล็ก, ชายหมิง และหญิงมุก โดยแต่ละคนจะมีปัญหาแตกต่างกัน แต่ทุกคนก็ผ่านปัญหาไปได้ด้วยธรรมะจากการเทศน์ของหลวงพี่พอเพียง
ภาคที่ฉาย

| ภาค | จำนวนตอน | ปีที่ฉาย | สถานที่ |
| --- | --- | --- | --- |
| ชุมชนนิมนต์ยิ้มภาค๑ | 25 | 2553 | ชุมชนคลองพุทธ |
| ชุมชนนิมนต์ยิ้มภาค๒ | 26 | 2554 | ชุมชนคลองพุทธ |
| ชุมชนนิมนต์ยิ้มภาค๓ตอนอโยธยามหานคร | 26 | 2555 | อโยธยา |
| ชุมชนนิมนต์ยิ้ม ๔ ศึกโจรสลัดพันหน้า | 27 | 2556 | อโยธยา |
| ชุมชนนิมนต์ยิ้ม ภาค๕อัศจรรย์นครลับแล | 26 | 2557 | นครลับแล |
| ชุมชนนิมนต์ยิ้ม ๖ ร้ายลับในลับแล | 26 | 2558 | นครลับแล |
ตัวละคร

| ชื่อ | ผู้พากย์ |
| --- | --- |
หลวงตา: ไม่มีข้อมูล
   เจ้าอาวาสแสนใจดี
ชื่อ: ผู้พากย์
หลวงพี่พอเพียง: อภินันท์ ธีระนันทกุล
   หลวงพี่พอเพียงเป็นพระสงฆ์ในสมัยอยุธยา แต่ได้หลุดมิติไปยังบ้านคลองพุทธในสมัยปัจจุบัน พร้อมกับมะอึก  หลวงพี่พอเพียงเป็นพระสงฆ์ที่เทศน์อย่างคมคายด้วยหลักธรรมะที่เข้าใจง่าย การสร้างตัวละครนั้นได้แรกบัลดาลใจจาก พระราชธรรมนิเทศ
ชื่อ: ผู้พากย์
เณรธีร์: สังวาล เทพหัสดิน ณ อยุธยา
   เณรธีร์เป็นสามเณรแห่งวัดคลองพุทธ อายุ 12 พรรษา มีนิสัยอ่อนน้อม ใช้ปัญญาแก้ปัญหาต่างๆที่เกิดขึ้น การสร้างตัวละครนั้นได้แรกบัลดาลใจจากพระเมธีวชิโรดม 
ชื่อ: ผู้พากย์
เณรปัน: ขนิษฐา ปราณีตพลกรัง
   เณรปันเป็นสามเณรแห่งวัดคลองพุทธ อายุ 8 พรรษา มีนิสัยกวนและป่วนแต่สามารถช่วยแก้ปัญหาได้ การสร้างตัวละครนั้นได้แรกบัลดาลใจจาก พระมหาสมปอง ตาลปุตฺโต
ชื่อ: ผู้พากย์
มะอึก: ขนิษฐา ปราณีตพลกรัง
   มะอึกเป็นเด็กวัดในสมัยอยุธยา แต่ได้หลุดมิติไปยังบ้านคลองพุทธในสมัยปัจจุบัน พร้อมกับหลวงพี่พอเพียง
ชื่อ: ผู้พากย์
ป้าจี๊ด: พนาวรรณ  ศรีวะโลสกุล
   ป้าจี๊ดเป็นป้าขายส้มตำภายในหมู่บ้านคลองพุทธ มีลูกคนเดียว คือ "แจ๊ค"
ชื่อ: ผู้พากย์
เจ๊ไฝ: พนาวรรณ   ศรีวะโลสกุล
   เจ๊ไฝเป็นเจ้าของร้านเสริมสวยในหมู่บ้านคลองพุทธ มีเอกลักษณ์จุดเด่นที่ไฝบนใบหน้า แอบชอบพี่เบิร์ด
ชื่อ: ผู้พากย์
พี่เบิร์ด: อภินันท์ ธีระนันทกุล
   พี่เบิร์ดเป็นเจ้าของร้านซ่อมอุปกรณ์ต่างๆในหมู่บ้านคลองพุทธ มีความสามารถในเรื่องการซ่อมสิ่งของต่างๆได้ทุกสิ่ง หน้าตาดี มีคำพูดติดปากอยู่เสมอว่า "เบิร์ดซ่อมได้"
ชื่อ: ผู้พากย์
แจ๊ค: อภินันท์ ธีระนันทกุล
   แจ๊คเป็นลูกคนเดียวของป้าจี๊ด ชอบขี่จักรยานวิบากบีเอ็มเอ็กซ์
ชื่อ: ผู้พากย์
โอ: อภิชาติ  สมุทคีรี
ชายหนุ่มใส่แว่นดูเหมือนจะอ่อนแอ แต่เป็นอัจฉริยะทางวิชาการและคอมพิวเตอร์เทคโนโลยี เป็นเจ้าของร้านอินเทอร์เน็ตชื่อว่าร้าน โอ-เน็ต ประจำหมู่บ้านคลองพุทธ
ชื่อ: ผู้พากย์
โกเฮง: มานพ ศรีจูเป้า
โกเฮงเป็นของร้านมินิมาร์ทในหมู่บ้านคลองพุทธ และเป็นพ่อของลูกสาวฝาแฝด หมวยใหญ่ หมวยเล็ก: 
ชื่อ: ผู้พากย์
หมวยใหญ่: ด.ญ.ไอรัก  จันทร์มานะเจริญ
   ลูกสาวของโกเฮง
ชื่อ: ผู้พากย์
หมวยเล็ก: ด.ญ.ไอรัก  จันทร์มานะเจริญ
   ลูกสาวของโกเฮง
ชื่อ: ผู้พากย์
ชายหมิง: สังวาล   เทพหัสดิน  ณ  อยุธยา
   ลูกชายของหญิงมุก 
ชื่อ: ผู้พากย์
หญิงมุก: พนาวรรณ  ศรีวะโลสกุล
   คุณหญิงที่มีฐานะร่ำรวย หวังนำที่ชุมชนคลองพุทธเป็นที่ก่อสร้าง และเธอยังเป็นคุณแม่ของชายหมิง
โมจิ

คิริโมจิ (切り餅) หรือ คากูโมจิ (角餅)
กระบวนการผลิตโมจิด้วยอุปกรณ์สมัยใหม่
โมจิ (ญี่ปุ่น: 餅; โรมาจิ: mochi) เป็นอาหารชนิดหนึ่งของญี่ปุ่นที่ทำจากข้าวเหนียว ตัดเป็นก้อน สามารถนำไปประยุกต์ทำขนมได้หลายชนิด ในญี่ปุ่น แต่ละปีจะมีประเพณี​ตำโมจิซึ่งเป็นการนำข้าวเหนียวญี่ปุ่นที่นึ่งเสร็จใหม่ ๆ มาตำ ปัจจุ​บันไม่ค่อยมีให้เห็นบ่อยนัก
วิธีการทำ

การทำโมจินั้นเริ่มจากการนำข้าวเหนียวไปนึ่งให้สุกและนำมาตำให้เหนียวกันดีก็จะได้โมจิสด
ขนมที่ทำจากโมจิ

แป้งโมจินำไปย่างหรือทำให้สุกก่อนราดด้วยน้ำเชื่อม หรือทำขนมอื่น ๆ เช่น ถั่วแดงกวน มีชื่อเรียกต่างกัน เช่น
ไดฟูกุ (daifuku) เป็นโมจิเหนียวนำมาปั้นและใส่ไส้ขนมหวานได้ทั้งครีม ถั่วแดงกวนและไส้อื่น ๆ
ดังโงะ (dango) แป้งโมจิก้อนกลมนำไปย่างบนเตา ราดซอสโชยุแบบเหนียวหวาน
โอชิรูโกะ​ (oshiruko)​ เป็นซุปถั่วแดงกวน ใส่โมจิ นิยมกินกันในวันปีใหม่
ซากุระโมจิ (sakura mochi) เป็นขนมแป้งไส้ถั่วแดงกวนห่อด้วยใบซากุระ ดองแช่น้ำเกลือ นิยมรับประทานกันในเทศกาลฮินะมัตสึริ (เทศกาลเด็กผู้หญิง) และเทศกาลฮานามิ (เทศกาลชมดอกไม้ (ซากุระ)
ขนมญี่ปุ่นเกือบทุกประเภทมีการใช้โมจิเป็นส่วนผสมหลัก
โมบา

แผนที่ทั่วไปของเกมแนวโมบา
โมบา (MOBA; ย่อมาจาก multiplayer online battle arena) หรือ Action real-time strategy (ARTS) เป็นประเภทย่อยของเกมประเภทวางแผนเรียลไทม์ (RTS) ซึ่งผู้เล่นสองทีมแข่งขันกันในเกมที่ไม่ต่อเนื่อง ซึ่งผู้เล่นแต่ละคนควบคุมตัวละครตัวเดียวผ่านอินเตอร์เฟซแบบ RTS โมบาแตกต่างจากเกม RTS เดิมตรงที่ไม่มีการสร้างยูนิตและผู้เล่นควบคุมตัวละครเพียงตัวเดียว จึงพิจารณาได้ว่า โมบาเป็นการผสมเกมแอ็กชันกับเกมวางแผนเรียลไทม์ เกมประเภทนี้เน้นการเล่นเป็นทีม ผู้เล่นเลือกและควบคุม "ฮีโร" หนึ่งตัว ซึ่งเป็นยูนิตทรงพลังที่มีความสามารถและประโยชน์มากมายเพื่อสร้างยุทธศาสตร์โดยรวมของทีม จุดประสงค์คือ ทำลายสิ่งก่อสร้างหลักของคู่ต่อสู้ด้วยความช่วยเหลือของยูนิตที่คอมพิวเตอร์ควบคุมที่ถูกปล่อยออกมาเป็นระยะ โดยจะเคลื่อนที่สู่สิ่งก่อสร้างหลักของศัตรูผ่านทางเดินที่เรียกว่า "เลน"
เกมประเภทนี้มีที่มาจาก อีออนออฟสไตรฟ์ (Aeon of Strife) แผนที่ดัดแปลงของสตาร์คราฟต์, ดีเฟนส์ออฟดิแอนเชียนส์ (Dota) แผนที่ซึ่งอิงอีออนออฟสไตรฟ์ ในวอร์คราฟต์ 3: เรนออฟเคออส และโฟรเซนโธรน เป็นหนึ่งในเกมโมบาหลักเกมแรก โดยเริ่มต้นจากการปรับเปลี่ยนเกม (mod) กลายเป็นเกมโหมดใหม่ อ้างอิงท่าไม้ตายและภาพลักษณ์ตัวละครจาก วอร์คราฟต์ 3 เกมโมบารุ่นต่อมาได้แก่ League of Legends และ Horoes of Newerth ซึ่งเป็นเกมที่เล่นได้บนคอมพิวเตอร์ จากนั้นก็มีผู้พัฒนาเกมภาคต่อ Dota 2 (ซึ่งปรับเกมและการออกแบบโดยอ้างอิง วอร์คราฟต์ 3 น้อยลง หลีกเลี่ยงเรื่องลิขสิทธิ์) ในขณะที่ทาง บลิซซาร์ด เองก็ได้ผลิตเกมโมบา ของตนเองชื่อ Heroes of the Storm ต้นคริสต์ทศวรรษ 2010 เป็นต้นมา เกมประเภทนี้กลายเป็นเกมสำคัญในอีสปอตส์
ประวัติ

พ.ศ. 2541 ตัว mod แก้ไขเกมเพิ่มเติม เริ่มต้นจาก สตาร์คราฟต์ 2 มีโหมดที่เรียว่า StarEdit สำหรับผู้เล่น สร้างเกมในแบบฉบับตนเองจากเครื่องมือสร้างที่มีให้ ผู้สร้างแผนที่ดังกล่าวที่โด่งดังคือ Aeon64 โดยแผนที่ดังกล่าวชื่อว่า Aeon of Strife (AoS) ซึ่งเป็นครั้งแรกที่เป็นแผนที่แบบสามเลน แต่ผู้เล่นบังคับตัวละครเพียงตัวเดียว (แทนที่จะเป็นกองทัพ)
ต่อมา  พ.ศ. 2545 เกม วอร์คราฟต์ 3 ก็มีเครื่องมือในการสร้างแผนที่โดยผู้เล่นกันเอง เช่นกัน ผู้สร้างแผนที่ (modder) ชื่อ Eul สร้างแผนที่ชื่อ Defense of Ancients (DotA) โดยดัดแปลงจาก Aeon of Strife ให้เขากับระบบเกมของ วอร์คราฟต์ 3 และมีผู้สร้างแผนที่ต่อมาอีกหลายคนหลายรุ่น ในชื่อ DotA: AllStars เติมแต่งฮีโร่ตัวละคร และกลไล จนกระทั่ง ผู้สร้างแผนที่ชื่อ IceFrog ได้ปรับปรุงกลไกการเล่น ให้มีมิติที่สนุกสนาน มีการใช้ทักษะ และไอเท็ม ที่ปรับแต่งได้ จนเป็นที่ยอมรับ จนได้รับความนิยมทั่วโลก จนกลายเป็นทางเลือกใหม่ของคนที่เล่นวอร์คราฟต์ 3 ที่ไม่ต้องควบคุมเกมแบบกองทัพ แต่ควบคุมเพียงตัวฮีโร่ตัวเดียว แล้วร่วมทีมละ 5 คน ต่อสู้กันสองทีม โดยที่ทีมที่สามารถทำลายฐานฝ่ายตรงข้ามได้เป็นทีมที่ชนะ
ความสำเร็จของ DotA: AllStars ที่เป็นเพียงแผนที่เสริมเล่นฟรี กลายเป็นที่สนใจของโอกาสธุรกิจ ผู้สร้างแผนที่ชื่อ Feak เข้าร่วมกับ Riot Games พัฒนาเกมเชิงธุรกิจชื่อ League of Legends ขึ้นมา โดยมีรูปแบบธุรกิจเล่นได้ฟรี แต่สามารถซื้อสกินตกแต่งตัวละคร หรือ ซื้อตัวละครพิเศษได้ ในขณะที่ IceFrog เข้าร่วมกับ Valve พัฒนาภาคต่อของเกมเดิม ในชื่อ Dota 2
สาเหตุความนิยมในเกม โมบา ที่แตกต่างจากเกม RPG คือ การเล่นเกมในแต่ละเกมจะใช้เวลาเล่นไม่นานนัก เล่นได้ตามที่สะดวก สามารถเปลี่ยนบทบาทตัวฮีโร่ได้ในแต่ละเกมที่เล่น ทำให้ไม่น่าเบื่อ
การเล่น

เป็นการแข่งขันระหว่างสองทีม แต่ละทีมมีผู้เล่น 5 คน โดยผู้เล่น จะเลือกตัวละคร หรือที่เรียกว่า ฮีโร่ มาแข่งขัน ฮีโร่ ดังกล่าว ส่วนใหญ่จะเป็นลักษณะความสามารถแฟนตาซี ผสมเวทมนตร์ เป้าหมายคือ การโจมตีฝ่ายตรงข้าม เพื่อทำลายฐานหลักของฝ่ายตรงข้าม ระหว่างทางสามเลนนั้น จะมีป้อมปราการย่อยขวางอยู่ด้วยที่คอยโจมตีการบุกรุก
ในขณะเดียวกัน ยูนิตที่คอมพิวเตอร์ควบคุมปล่อยออกมาเป็นระยะ เรียกว่า ทหารย่อย (minion) ซึ่งทั้งฝ่ายเรา และฝ่ายตรงข้าม เดินทัพมาปะทะกันเรื่อยๆ ฮีโร่ที่ฆ่าทหารย่อยดังกล่าวของฝ่ายตรงข้ามจะได้ค่าประสบการณ์และเงินไว้ซื้อไอเท็มในเกม ในขณะที่พื้นที่ป่า จะมีมอนสเตอร์อาศัยอยู่ (creep) การฆ่ามอนสเตอร์ในบริเวณป่าจะได้เงินไว้ซื้อไอเท็มเช่นเดียวกัน โดยจะมีมอนสเตอร์พิเศษที่เปรียบเสมือนบอสในเกม ที่มีพลังเยอะ เมื่อฆ่าได้จะได้ค่าประสบการณ์และเงินเยอะมาก
การฆ่าฝ่ายศัตรู จะได้ค่าประสบการณ์ และเงินเช่นกัน เมื่อฆ่าสำเร็จจะทำให้ศัตรูต้องเสียเวลากำเนิดใหม่ (resprawn, rebirth) ซึ่งเป็นช่วงเวลาช่องว่างในการบุกทำลายฐานได้ เกมโมบาส่วนใหญ่จะได้เงินรางวัลพิเศษ สำหรับการฆ่าศพแรกของเกม (first kill หรือ first blood) การฆ่าต่อเนื่อง (double kill, triple kill, quadra kill, penta kill) และตั้งค่าหัวศัตรูที่กำลังได้เปรียบ (shutdown) ให้สูงเป็นพิเศษ
การเติบโตด้วยค่าประสบการณ์จะทำให้เลเวลสูงขึ้น และได้ท่าไม้ตายเพิ่มขึ้นด้วย ดังนั้น ทีมจะต้องแบ่งหน้าที่ การคุมเลนเพื่อได้ประสบการณ์จากทหารย่อยฝ่ายตรงข้าม และบางคนในทีมเก็บค่าประสบการณ์จากในป่า
ไอเท็มที่ซื้อได้ระหว่างเกม มีทั้งประเภท เกราะ อาวุธ รองเท้า และเครื่องราง โดยมักจะเกี่ยวข้องกับ พลังชีวิต การป้องกัน การโจมตีแรงขึ้น การโจมตีคริติคอล การโจมตีเร็วขึ้น และการป้องกันสถานะผิดปกติ
ปกติฮีโรแบ่งเป็นหลายบทบาท เช่น รับความเสียหาย สร้างความเสียหาย หรือ การฟื้นฟูและสนับสนุน ฮีโรแต่ละตัวมีเอกลักษณ์ โดยมีความสามารถเฉพาะตัวที่ไม่เหมือนกับตัวละครอื่น แม้มีบทบาทเดียวกัน และปกติเกมจะมีฮีโรเริ่มต้นให้เลือกจำนวนมาก ตัวอย่างเช่น Garena RoV: Mobile MOBA  ลีกออฟเลเจนต์เริ่มจาก 40 ตัว และเพิ่มขึ้นทุกเดือนจนถึง 100 ตัวในปี 2555
การแข่งขันอาชีพ

การแข่งขันโมบาเกิดขึ้นครั้งแรกในกลาง พ.ศ. 2559 ด้วยความสำเร็จทางธุรกิจของ ลีกออฟเลเจนต์ ตั้งเงินรางวัลรวมสูงถึง 29 ล้านดอลลาร์สหรัฐฯ จากการแข่งขันทั้งสิ้น 1718 ครั้ง
Vain Glory ให้เงินรางวัลรวม 350,000 ดอลลาร์สหรัฐฯ ในปี 2557
Mobile Legends ให้เงินรางวัลรวม 100,000 ดอลลาร์สหรัฐฯ ในปี 2559 สำหรับการแข่งขันระดับเอเชีย (ไทย ฟิลิปปินส์ มาเลเซีย อินโดนีเซีย สิงคโปร์)
Dota 2 ในงาน The International 2017 ตั้งรางวัลรวมสูงถึง 24 ล้านดอลลาร์สหรัฐฯ ติดอันดับ เงินรางวัล eSports ที่สูงที่สุดสำหรับปี 2559
ชิรูโกะ

| --- | --- |
ชิรูโกะกับเก็มไมโมจิ (โมจิข้าวกล้อง)
ชื่ออื่น: โอชิรูโกะ
แหล่งกำเนิด: ญี่ปุ่น
ภูมิภาค: เอเชียตะวันออก
ส่วนผสมหลัก: ถั่วอาซูกิ โมจิ
รูปแบบอื่น: เซ็นไซ
 ตำราอาหาร: ชิรูโกะ   สื่อ: ชิรูโกะ
ชิรูโกะ (ญี่ปุ่น: 汁粉; โรมาจิ: Shiruko) หรือ โอชิรูโกะ (ญี่ปุ่น: お汁粉; โรมาจิ: oshiruko) ที่นำหน้าด้วยคำสุภาพ โอะ (ญี่ปุ่น: お; โรมาจิ: o) เป็นของหวานญี่ปุ่นแบบดั้งเดิม เป็นโจ๊กหวานทำจากถั่วอาซูกิต้มและบด เสิร์ฟในชามกับโมจิ ชิรูโกะมีหลายรูปแบบ เช่น ชิรูโกะกับเกาลัดเชื่อม หรือกับก้อนแป้งข้าวเหนียว แทนที่จะเป็นโมจิ
ชิรูโกะมีสองประเภทตามวิธีการปรุงถั่วอาซูกิที่แตกต่างกัน ถั่วอาซูกินำมากวนโดยบดไม่ให้คงรูปเดิม หรือผสมถั่วกวนกับถั่วบดหยาบ ๆ มีอาหารที่คล้ายกันคือ เซ็นไซ (ญี่ปุ่น: 善哉/ぜんざい; โรมาจิ: zenzai) ซึ่งทำจากถั่วกวนข้นด้วยความร้อนและมีความเหลวน้อยกว่าชิรูโกะ ลักษณะการปรุงคล้ายการทำแยมหรือมาร์มาเลด ในภาคตะวันตกของญี่ปุ่น คำว่าเซ็นไซหมายถึงชิรูโกะประเภทที่ทำจากส่วนผสมของถั่วกวนและถั่วบด  ในจังหวัดโอกินาวะ คำว่าเซ็นไซโดยทั่วไปหมายถึงซุปถั่วที่เสิร์ฟบนน้ำแข็งไสกับโมจิ เครื่องแต่งหน้าอื่น ๆ เช่น นมข้นหวาน จะใช้เพิ่มรสชาติในบางครั้ง
โมจิเหนียวหลอมเหลวครึ่งหนึ่งและโจ๊กถั่วแดงอุ่นหวานเป็นที่ชื่นชอบของชาวญี่ปุ่นจำนวนมากโดยเฉพาะในช่วงฤดูหนาว ชิรูโกะมักจะเสิร์ฟพร้อมกับเครื่องเคียงที่มีรสเปรี้ยวหรือเค็ม เช่น อูเมโบชิ หรือชิโอคมมุ เพื่อเป็นการล้างปาก เนื่องจากชิรูโกะนั้นมีรสหวานมากจนรสชาติอาจติดปากเมื่อผ่านไประยะหนึ่ง
ในจังหวัดทตโตริและจังหวัดชิมาเนะ ชิรูโกะยังใช้สำหรับโซนิ ซุปพิเศษสำหรับการเฉลิมฉลองปีใหม่
ดูเพิ่ม

ถั่วแดงต้มน้ำตาล
สำนักงานนโยบายและยุทธศาสตร์การค้า

| --- | --- |
Trade Policy and Strategy Office
ตราสำนักงาน
ภาพรวมสำนักงาน
ก่อตั้ง: 23 มกราคม พ.ศ. 2558; 9 ปีก่อน (2558-01-23)
สำนักงานก่อนหน้า: สำนักยุทธศาสตร์การค้า
ประเภท: ส่วนราชการ
สำนักงานใหญ่: เลขที่ 563 ถนนนนทบุรี ตำบลบางกระสอ อำเภอเมืองนนทบุรี จังหวัดนนทบุรี 11000
บุคลากร: 170 คน (พ.ศ. 2566)
งบประมาณต่อปี: 172,840,000 บาท (พ.ศ. 2568)
ฝ่ายบริหารสำนักงาน: พูนพงษ์ นัยนาภากรณ์, ผู้อำนวยการ ว่าง, รองผู้อำนวยการ
ต้นสังกัดสำนักงาน: กระทรวงพาณิชย์
เว็บไซต์: เว็บไซต์ของกรม
สำนักงานนโยบายและยุทธศาสตร์การค้า (ชื่อย่อ: สนค., TPSO) หน่วยงานในกำกับของ กระทรวงพาณิชย์
ประวัติ

สำนักงานนโยบายและยุทธศาสตร์การค้า หรือ สนค. จัดตั้งขึ้นเมื่อวันที่ 23 มกราคม พ.ศ. 2558 ตาม พระราชบัญญัติปรับปรุงกระทรวง ทบวง กรม (ฉบับที่ 13) พ.ศ. 2558  มีสมเกียรติ ตรีรัตนพันธ์ เป็นผู้อำนวยการคนแรก
อำนาจหน้าที่

สำนักงานนโยบายและยุทธศาสตร์การค้า มีหน้าที่ดังต่อไปนี้
1. วางแผน จัดทำ ประสานและบูรณาการนโยบายและยุทธศาสตร์การค้าแห่งชาติ รวมถึงยุทธศาสตร์อื่นๆ ที่เกี่ยวข้อง เพื่อให้มีทิศทางการค้าที่ชัดเจนและเป็นเอกภาพ
2. จัดทำและพัฒนาเครื่องมือชี้วัดและพยากรณ์เศรษฐกิจการค้า เพื่อเป็นเครื่องมือประกอบการกำหนดทิศทางและการบริหารด้านเศรษฐกิจของประเทศ ตลอดจนการเตือนภัยทางการค้า
3. ศึกษา วิเคราะห์ ติดตามสถานการณ์การค้าการลงทุน เพื่อเสนอแนะประเด็นสำคัญ และกำหนดแนวทางในการสร้างโอกาสและช่องทางการค้าสำหรับภาคเอกชนนำไปใช้ประโยชน์ในการพัฒนาการค้า
4. วิเคราะห์ และกำหนดกลุ่มสินค้า (sector) ที่สำคัญ เพื่อเสนอนโยบายและยุทธศาสตร์ภาพรวม ยุทธศาสตร์การค้ารายสินค้า รายตลาด เพื่อให้มีแนวทางการดำเนินงานในการแก้ไขปัญหาอุปสรรค ที่สามารถนำไปปฏิบัติได้อย่างมีประสิทธิภาพ และมีขีดความสามารถในการแข่งขันตลอดห่วงโซ่คุณค่า (value chain)
5. ประสานความร่วมมือและขับเคลื่อนการดำเนินงานภายใต้นโยบายและยุทธศาสตร์การค้าแห่งชาติ ตลอดจนการติดตามผลการดำเนินงานด้านการค้าจากหน่วยงานที่เกี่ยวข้อง
6. เป็นศูนย์กลางระบบฐานข้อมูลสารสนเทศเชิงลึกด้านเศรษฐกิจการค้า และพัฒนาเทคโนโลยีและระบบสารสนเทศให้มีความทันสมัย รวมถึงสร้างเครือข่ายการแลกเปลี่ยนข้อมูลสารสนเทศเศรษฐกิจการค้าทั้งในประเทศและต่างประเทศ ตลอดจนเผยแพร่และให้คำปรึกษาด้านข้อมูล
7. ทำหน้าที่เป็นเลขานุการคณะกรรมการนโยบายเศรษฐกิจระหว่างประเทศ (กนศ.) และคณะกรรมการนโยบายและยุทธศาสตร์การค้าแห่งชาติ (คคช.)
8. ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานนโยบายและยุทธศาสตร์การค้าหรือตามที่รัฐมนตรีหรือคณะรัฐมนตรีมอบหมาย
หน่วยงานในสังกัด

หน่วยงานในสังกัดสำนักงานนโยบายและยุทธศาสตร์การค้ามีดังต่อไปนี้
(1) สำนักงานเลขานุการกรม
(2) กองนโยบายและยุทธศาสตร์การค้าสินค้าเกษตร
(3) กองนโยบายและยุทธศาสตร์การค้าสินค้าอุตสาหกรรมและธุรกิจบริการ
(4) กองยุทธศาสตร์การพัฒนาความสามารถทางการแข่งขัน
(5) กองดัชนีเศรษฐกิจการค้า